AFS Branch Office Croatia

Globus - udruga za interkulturalno učenje

Mladena Fiolića 54, 10 020 Zagreb

Tel: 095 8226243

e-mail: globus.croatia @gmail.com

[www.afs.hr](http://www.afs.hr)

Zagreb, 12. studeni 2012.

Poštovani ,

AFS Branch Office Croatia i Globus - udruga za interkulturalno učenje su neprofitne, nevladine, volonterske organizacije čija je središnja aktivnost organizacija međunarodnih razmjena učenika srednjih škola. Ciljevi AFS programa razmjene su promicanje tolerancije i razumijevanja među različitim kulturama i religijama te promicanje poštivanja ljudskih prava i temeljnih sloboda. AFS organizacije postoje u 80 zemalja svijeta, a na našim programima razmjene u cijelom svijetu sudjeluje 13 000 učenika godišnje. Ukupna mreža AFS organizacija je jedna od najvećih među volonterskim organizacijama u svijetu te broji preko 40 000 volontera.

 Programi udruge AFS Branch Office Croatia i udruge Globus imaju **preporuku Ministarstva znanosti, obrazovanja i sporta Republike Hrvatske koju vam šaljemo u privitku**. Smatramo da naši programi uvelike pridonose povećanju mobilnosti učenika hrvatskih srednjih škola te unošenju multikulturalnosti u hrvatski srednjoškolski sustav.

 Za školsku godinu 2012./2013. postoje kratkoročni programi razmjene u trajanju od dva i tri mjeseca te dugoročni programi razmjene u trajanju od deset mjeseci. Za nadolazeći ciklus razmjene surađujemo sa sljedećim zemljama: Austrijom, Belgijom, Danskom, Francuskom, Italijom, Njemačkom, Portugalom, Republikom Češkom, Rusijom, SAD-om, Španjolskom, Švicarskom, Turskom. Od ove godine imamo i djelomične stipendije za godišnje programe u Kini, Tajlandu, na Filipinima i Maleziji. Posebno bismo htjeli izdvojiti stipendirane AFS programe razmjene. Privredna Banka Zagreb već četvrtu godinu uzastopno daje pune stipendije hrvatskim srednjoškolcima za jednogodišnji program razmjene u Italiji **(ove godine prednost pri odabiru imaju učenici čiji su roditelji zaposleni u PBZ-u)**, a njemačka regija Baden-Würrtemberg već sedmu godinu nudi djelomične stipendije za jednogodišnji program razmjene u Njemačkoj. Također ćemo ugostiti i jedanaest učenika iz raznih europskih zemalja na tri, odnosno deset mjeseci i tražimo obitelji koje su ih spremne ugostiti.

 **Ovim putem molimo Vas da omogućite svojim učenicima priliku za interkulturalno obrazovanje i obavijestite svoje učenike o AFS programima razmjene za nadolazeću školsku godinu. Detaljnije informacije mogu se pronaći na** [**www.afs.hr**](http://www.afs.hr) **. Ako ste zainteresirani, kontaktirajte nas. Volonteri udruge Globus rado će posjetiti vašu školu i održati kratko predavanje o programima koje nudimo.**

S poštovanjem,

Ema Šare
Koordinatorica odlaznih programa

